
కృష్ణుడు రజకుడిని చంపటం ఏమాత్రం సమర్థించు కోలేని తప్పుగా కనిపిస్తుంది.రజకాన్వయాగ్రణీ అని సంబోధించి తర్వాత అలా సంహరించడం భాగవతం చదివే పాఠకులకు ఎందుకు ఇలా జరిగింది అనే ప్రశ్నగా తొలుస్తూనే ఉంటుంది.అవతారపురుషుడు, భగవద్గీతను పాడి కర్తవ్యబోధ చేసిన శ్రీకృష్ణుడు ఏ అన్యాయం చేయని అమాయకుడైన ఒక చాకలిని ఎందుకు సంహరించాడు?పోతన శ్రీమదాంధ్ర మహా భాగవతాన్ని ఎంతో ప్రేమగా చదువుకున్నవాడిని నేను. దానిలోని చాలా ఘట్టాలు ఎన్నిసార్లు చదివినా తనివితీరనట్లుం టాయి. భాగవతంలోని పాఠాలు, పాఠశాల స్థాయి నుండి ఎం.ఎ స్థాయి వరకు చదువుకుంటారు. అంతేకాదు ఆతర్వాత వాటినే పాఠాలుగా చెప్పాను. అయినా కొన్ని ఘట్టాలు మళ్ళీ చదవాలని అనిపి స్తుంది. అలా అనిపించే వాటిలో శ్రీకృష్ణుని బాల్య క్రీడలు. చాలా తియ్యగా ఉంటాయి పద్యాలు. దశమస్కంధంలో పూర్వభాగంలో ఈ ఘట్టం ఉంది. కృష్ణుడు నంద గోకులంలో బాల్యం అంతా గడిపి పెద్దవాడౌతాడు. ఇంకా యౌవనం పూర్తిగా రాని దశలోనే ఆయన మథురా నగరానికి వచ్చి కంస సంహారం చేస్తాడు. కంసుడు తన కుటుంబా నికి తన తల్లికి తండ్రికి చేసిన అన్యాయం అకృత్యం కృష్ణునికి తెలియని విషయాలా? తెలిసినా చాలాకాలం వేచి ఉండి పాపం పండింది అని అనుకున్నప్పుడే కృష్ణుడు తన అన్న బలరామునితో కలిసి మథురా నగరానికి వస్తాడు. అలా వారిద్దరు వస్తున్నప్పుడు నగరంలోని స్త్రీలు పురుషులు వారిద్దరిని చూచి ఏమనుకున్నారో కృష్ణుని అందాన్ని చూచి ఎలా చకితులయ్యారో చాలా చక్కగా పన్నెండు పద్యాలలో వర్ణించాడు పోతన. ఆ పుర ప్రజలు అప్పటిదాకా కృష్ణుడిని గురించి వినడమే కాని చూడలేదు. పూతనని సంహరిం చింది, శకటాసురుడిని, వృషభాసురుడిని ఇంకా చాలా మందిని వధించింది ఇతనేనా. ఈ బుడతడేనా. కాళీయ మర్ధనం చేసింది వీడేనా, వెన్నలు దొంగిలించింది వీడేనా. గోవర్థన పర్వతాన్ని ఎత్తింది ఈ పిల్లవాడేనా అని అనుకు న్నారు. అంతేకాదు ఆనాడు మథురాపురంలో అందగత్తెలం దరూ అన్ని పనులు మానుకొని గోవిందుడిని సందర్శించడా నికి ఉబలాటపడి వచ్చారట. తినే కంచాలను ఆవలపెట్టారు. పరుండి ఉన్నవారు పడకమీద నుండి లేచారు. పెద్దలు దండిస్తారన్న జంకు కూడా విడిచిపెట్టారు. పసిపాపలున్న వారు వారిని దించి వచ్చారట. నగలు పూలదండలు మైపూతలు తారుమారుగా ధరించి ఆత్రంగా వచ్చారట. (పోతన భాగవతం. తితిదే ప్రచురణ దశమస్కంధం పుట. 290). ఇంత మంది ప్రేమని పూజని అందుకున్న కృష్ణ బలరాములు అలా వీధిలో నడుస్తూ వస్తున్నారు.అలా వచ్చేవారికి ఒక చాకలి బట్టల మూటతో ఎదుర య్యాడు. ఆ రజక శేఖరుడు రాజుగారికి ప్రత్యేకమైన చాకలి. రాజుగారి బట్టల్ని ఉతికి చలువచేసినవాటిని తీసుకుపోతు న్నాడు. అతనిని చూచి కృష్ణ బలరాములు ఇలా అన్నారు. ‘‘ఓ రజకకుల శిఖామణీ మేము రాజుగారి ఇంటికి అతిథులుగా వచ్చాము. ఇప్పటిదాకా మందలలో ఉండి వస్తున్నవారము. మాకు మంచి బట్టలు లేవు. రాజుగారికి అల్లుళ్ళం అవుతాము. చాల అందమైన బట్టలు చక్కగా చలువ చేసినవి అందులో ఉన్నాయి. ఆ మూటలో ఉన్న బట్టలు తీసి మాకు ఇవ్వు. నీకు శుభం జరుగుతుంది’’ అని అన్నారు. ఈ విషయాన్ని కింది పద్యంలో చూడవచ్చు.ఉ. విందులమై నరేశ్వరుని వీటికి వచ్చితి మేము మాకు మామందలలోన గట్టికొనమంచి పటంబులు లేవు నీ ముడిన్సుందరధౌత చేలములు శోభిలు చున్నవి తెమ్ము నిన్ను మేలందెడు నిమ్ము రాజు దెస నల్లురమో రజకాన్వయాగ్రణీ.చాలా చక్కగా రజకకులంలో శ్రేష్ఠుడా అని పిలిచారు. ఇది మర్యాద చేసారని చెప్పడానికి వీలైన సంబోధనమే. కాని ఎవరివో బట్టలు ఉతికి శ్రద్ధగా వారికి అప్పజెప్ప వలసిన వాటిని కావాలని కోరారు. ఇది కోరరాని కోరిక అనుకొని చాకలికి కోపం వచ్చింది. ‘‘ఎట్టెట్టా ప్రభువుగారి వస్త్రాలు మీకు ఇవ్వమంటారా. ఇది న్యాయమా. వాటిని ధరించడానికి మీరు యోగ్యులా, పాలు నెయ్యి పెరుగు అపహరించి తలక్రొవ్వి ఇలా కూశారు. కాకపోతే గొల్లవారైనా మీకు ఇలాంటి మాటలు నోటికెలా వస్తాయి. కంస మహారాజు ఆగ్రహానికి గురై మీకు ప్రాణాపాయం ఉంటుంది. కాబట్టి ఈ బట్టలు అడగవద్దు’’ అని చెప్తాడు ఆ చాకలి. అంతే కాదు ‘‘మారాజు గారి సొమ్ము తినడానికి ఏ రాజులైనా భయపడతారు. కాబట్టి మీ క్షేమం కోసం వెళ్ళిపోండి’’ అని అన్నాడు. (పై చెప్పిన పుస్తకం పుటలు 292-293).ఆ పద్యం ఇలా ఉంది:శా. ఎట్టెట్రా మనుజేంద్రు చేలములు మీ కీఁ బాడియే మీరలుంగట్టం బోలుదురే పయోఘృత దధి గ్రాసంబులన్ మత్తులైయిట్టాడం జనె గాక గొల్లలకు మీకెబ్భంగి నోరారెడిన్గట్టా ప్రాణము గోలుపోయెదు సుమీ గంసోద్ధతిన్ బాలకా.ఈ మాటలు వినగానే కృష్ణుడికి బలరాముడికి పట్టరాని కోపం వచ్చింది. కృష్ణుడు అక్కడ చూచే పౌరుల గుండెలు పగిలేలా భయపడేలా ఆ చాకలి శిరస్సను తెగి పడేటట్టు కొట్టి ఖండించాడు:క. ఘోర కరాగ్రతలంబునధీరుడు శ్రీకృష్ణుండు శిరము దెగిపడఁ గొట్టెంబౌరుల గుండెలు పగులగ,వీరోద్రేకిన్, మదావివేకిన్ జాకిన్. (పద్యం 1261).దీన్ని చూచి అక్కడున్న మిగతా చాకలి వారను అతని బంధువులు భయంతో వణికిపోయారు. వెంట ఉన్న బట్టలు అక్కడ పారేసి పారిపోయారు. (వచనం 1262). అప్పుడు కృష్ణుడు, బలరాముడు ఆ చాకలి మూటలో నుండి వారికి కావలసిన అందమైన బట్టల్ని తీసుకొని వేసుకున్నారు. మరికొన్నింటిని తమ పక్కనున్న గోపకులకు ఇచ్చారు.ఇలా జరిగిన తర్వాత వీధిలో పోతుంటే వారికి ఒక సాలె ఎదురౌతాడు. ఆయన కొన్ని బట్టలు తీసుకొని పోతున్నాడు. పై ఘటన తెలిసిందో ఏమో. అతను బలరామకృష్ణులు అడగకుండానే తన వద్ద ఉన్న అందమైన బట్టలు వారికి ఇచ్చాడు. వాటిని కూడా తీసుకొని ధరించి అతడికి ఐశ్వర్యం, ఆయుష్షు కలిగేలా ఆశీర్వదించి ముందుకు వెళ్లారు. ఆ తర్వాత సుధాముడు అనే మాలి ఇంటికి వెళ్ళారు. అతడు వారికి రకరకాల సురభిళమైన పూలు అందించాడు. వారి ఆశీస్సులు పొందాడు. ఆతర్వాత రాజు గారైన కంసుడికి వివిధ సుగంధ లేపనాలు తీసుకుపోయే కుబ్జ ఎదురైంది. ఆ గూని పడతిని కృష్ణుడు అప్పటికప్పుడే కాలితో తొక్కి పైకి సాగదీసి గూని సవరించి అత్యంత సుందరాంగిగా చేశాడు. ఆ సుందరాంగి కృష్ణునివైపు కామంతో చూచి ఇంటికి వచ్చి పోమని కోరింది. కృష్ణుడు అందుకు సమ్మతించి వచ్చిన పని పూర్తి చేసిన తర్వాత వస్తానని ముందుకు వెళ్లాడు. (ఈ ఘట్టం అంతా ఒక పన్నెండు పద్యాలలో వర్ణించాడు పోతన. అలా వెళ్లిన వారు కంససంహారం చేస్తారు.)ఇక్కడ గమనించవలసిన అంశం. కంసుడి సొంత వస్త్రా లను చక్కగా ఉతికి అతని ఇంటికి చేరవేయడానికి పోతున్న చాకలిని ఆ బట్టలు ఇవ్వమని అడగడం సమంజసమా? ఎవరి బట్టలను వారికి ఇవ్వవలసిన బాధ్యత అతనిది కదా అది అతనికి ఉద్దేశించిన పని కదా. ఇవ్వను, అలా అడగడం తప్పు, పైగా రాజుగారి బట్టలు అడగడం మరీ దోషం అని అతను చెప్పడం తప్పా? అతని బాధ్యతని అతను చాలా చక్కగానే నిర్వహించాడు. అతనిది ఏ మాత్రం దోషంకాదు. ఒక వేళ అహంకరించి సమాధానం చెప్పినా అది తలనరికి చంపవలసినంత తప్పా? ఆ రజకుని తలనరికి చంపటం ఏమాత్రం సమర్థించుకోలేని తప్పుగా కనిపిస్తుంది.తంతువాయకుడు తనకై తాను అందమైన బట్టలు ఇచ్చాడు. మాలి అలాగే వివిధ పరిమళ కుసుమాలు ఇచ్చాడు. ఇంతవరకు బాగానే ఉంది. అలా ఇవ్వడం వారికి ఉన్న అవకాశం. కాని చాకలికి ఆ అవకాశం లేదు. ఎవరివో బట్టలు, అతనివి కావు. కాని సాలె అతను నేచినవి అమ్మ కానికి ఉద్దేశించినవి. అతని ఇష్టం మేరకు ఇచ్చుకోవచ్చు. అలాగే మాలి విషయం కూడా సుగంధలేపనాలు కూడా ఇలాగే ఆమె ఇచ్ఛమేరకు ఇవ్వవచ్చు. ఇక్కడ రజకుడికి ఆ అవకాశం లేదు. అలా ఏ దోషం చేయని రజకుని, అమాయకుని, తన విధ్యుక్త ధర్మానికి కట్టుబడిన వాడిని తల నరికి చంపడం ఏ కోణం నుంచి చూచిన సమర్థనీ యమైన చర్యగా కాక నేరపూరిత చర్యగా కనిపిస్తూ ఉంది. పరమ భక్తుడు అణువణువునా విష్ణుపారమ్యాన్ని తనివి తీరా చూచే పోతన ఇలా ఎందుకు వర్ణించాడో అర్థంకాదు. మూలంలో ఉన్నప్పటికీ కృష్ణుడికి మచ్చ తెచ్చే దీన్ని విడిచి పెట్టి ఉండవలసింది. కాని పోతన గారు విడువకుండా వర్ణించారు. ఒక మాట చెప్పాలి. ఇక్కడ కృష్ణుడు ఇంకా బాలకుడే అని సంబోధించాడు పోతన. పూర్తిగా ఎదగని వాడు అని చెప్పడం ఉద్దేశం కావచ్చు. అయినా ఇంకా అతి బాల్యంలోనే అత్యంత మహిమలు చూపిన కృష్ణ పరమా త్ముడికి ఇది అన్యాయం అని తెలియదా. రజకాన్వయాగ్రణీ అని ఆ రజకుని సంబోధించి తర్వాత అలా సంహరించడం భాగవతం చదివే పాఠకులకు ఎందుకు ఇది ఇలా జరిగింది అనే ప్రశ్నగా తొలుస్తూనే ఉంటుంది. అవతారపురుషులు చేయవలసిన పనేనా ఇది అనే ప్రశ్న అలాగే మిగిలి ఉంది.పులికొండ సుబ్బాచారి944049360

krishnudu rajakudini champatam ematram samarthinchu koleni tappugaa kanipistundi.rajakaanvayaagranii ani sambodhinchi tarvaata alaa samharinchadam bhagavatam chadive paatakulaku enduku ilaa jarigindi ane prasnagaa tolustune untundi.avataarapurushudu, bhagavadgeetanu paadi kartavyabodha chesina srikrishnudu e anyayam cheyani amaayakudaina oka chaakalini enduku samharinchaadu?potana srimadandhra mahaa bhaagavataanni entho premagaa chaduvukunnavadini nenu. daanilooni chala ghattalu ennisaarlu chadivina taniviteeranatlum taayi. bhaagavatamlooni paataalu, paatasaala sthaayi nundi em.e sthaayi varaku chaduvukuntaaru. antekaadu aatarvaata vaatine paataalugaa cheppaanu. aina konni ghattalu mallee chadavalani anipi stundi. alaa anipinche vaatilo srikrishnuni balya kreedalu. chala tiyyagaa untaayi padyaalu. dasamaskandhamlo poorvabhaagamlo ee ghattam undi. krishnudu nanda gokulamlo balyam antaa gadipi peddavaadoutaadu. inka youvanam puurtigaa raani dasalone aayana mathura nagaraniki vachi kamsa samharam chestaadu. kamsudu tana kutumba niki tana talliki tandriki chesina anyayam akrutyam krushnuniki teliyani vishayala? telisina chalakalam vechi undi paapam pandindi ani anukunnappude krishnudu tana anna balaramunitho kalisi mathura nagaraniki vastaadu. alaa vaariddaru vastunnappudu nagaramloni streelu purushulu vaariddarini chuuchi emanukunnaro krushnuni andaanni chuuchi ela chakitulayyaro chala chakkaga pannendu padyaalalo varninchaadu potana. aa pura prajalu appatidaka krushnudini gurinchi vinadame kaani chudaledu. poothanani samharim chindi, sakatasurudini, vrushabhaasurudini inka chala mandini vadhinchindi itanena. ee budatadena. kaaliiya mardhanam chesindi veedena, vennalu dongilinchindi veedena. govarthana parvataanni ettindi ee pillavadena ani anuku nnaaru. antekaadu aanaadu mathuraapuramlo andagattelam daruu anni panulu maanukoni govindudini sandarsinchadaa niki ubalatapadi vacharata. tine kanchaalanu aavalapettaaru. parundi unnavaaru padakameeda nundi lechaaru. peddalu dandistaaranna janku kuudaa vidichipettaaru. pasipaapalunna vaaru vaarini dinchi vacharata. nagalu pooladandalu maipuutalu taarumaarugaa dharinchi aatramgaa vacharata. (potana bhagavatam. titide prachurana dasamaskandham puta. 290). inta mandi premani poojani andukunna krishna balaramulu alaa veedhilo nadustuu vastunnaaru.alaa vachevaariki oka chaakali battala mootatho edura yyaadu. aa rajaka sekharudu rajugariki pratyekamaina chaakali. rajugari battalni utiki chaluvachesinavaatini teesukupotu nnaadu. atanini chuuchi krishna balaramulu ilaa annaru. ‘‘oo rajakakula sikhaamanii memu rajugari intiki atithulugaa vachamu. ippatidaka mandalalo undi vastunnavaaramu. maaku manchi battalu levu. rajugariki allullam avutaamu. chaala andamaina battalu chakkaga chaluva chesinavi andulo unnaayi. aa mootalo unna battalu teesi maaku ivvu. neeku shubham jarugutundi’’ ani annaru. ee vishayaanni kindi padyamlo chudavachhu.u. vindulamai nareshwaruni veetiki vachiti memu maaku maamandalalona gattikonamanchi patambulu levu nee mudinsundaradhauta chelamulu shobhilu chunnavi temmu ninnu melandedu nimmu raju desa nalluramo rajakaanvayaagranii.chala chakkaga rajakakulamlo shreshtudaa ani pilichaaru. idhi maryaada chesarani cheppadaaniki veelaina sambodhaname. kaani evarivo battalu utiki shraddhagaa vaariki appajeppa valasina vaatini kaavaalani koraru. idhi korarani korika anukoni chaakaliki kopam vachindi. ‘‘ettetta prabhuvugaari vastraalu meeku ivvamantara. idhi nyayama. vaatini dharinchadaaniki meeru yogyula, paalu neyyi perugu apaharinchi talakrovvi ilaa kuusaaru. kakapothe gollavaraina meeku ilanti maatalu notikela vastaayi. kamsa maharaju aagrahaaniki gurai meeku praanaapaayam untundi. kabatti ee battalu adagavaddu’’ ani cheptaadu aa chaakali. anthe kaadu ‘‘maraju gaari sommu tinadaaniki e rajulaina bhayapadataru. kabatti mee kshemam kosam vellipondi’’ ani annadu. (pai cheppina pustakam putalu 292-293).aa padyam ilaa undi:shaa. ettetra manujendru chelamulu mee kue badiaye meeralungattam boludure payoghruta dadhi grasambulan mattulaiyittadam jane gaaka gollalaku meekebbhangi noraredingatta praanamu golupoyedu sumi gamsoddhatin balaka.ee maatalu vinagaane krushnudiki balaramudiki pattaraani kopam vachindi. krishnudu akkada chuuche pourula gundelu pagilela bhayapadela aa chaakali shirassanu tegi padetattu kotti khandinchaadu:ka. ghora karaagratalambunadheerudu srikrishnundu shiramu degipad gottembourula gundelu pagulaga,veerodrekin, madavivekin jakin. (padyam 1261).deenni chuuchi akkadunna migata chaakali vaaranu athani bandhuvulu bhayamto vanikipoyaaru. venta unna battalu akkada paresi paaripoyaaru. (vachanam 1262). appudu krishnudu, balaramudu aa chaakali mootalo nundi vaariki kaavalasina andamaina battalni teesukoni vesukunnaru. marikonnintini tama pakkanunna gopakulaku icharu.ilaa jarigina tarvaata veedhilo pothunte vaariki oka saale edurautaadu. aayana konni battalu teesukoni potunnadu. pai ghatana telisindo emo. atanu balaramakrishnulu adagakundane tana vadda unna andamaina battalu vaariki ichadu. vaatini kuudaa teesukoni dharinchi atadiki aishwaryam, aayushshu kaligela aasiirvadimchi munduku vellaaru. aa tarvaata sudhamudu ane maali intiki vellaaru. atadu vaariki rakarakaala surabhilamaina poolu andinchaadu. vaari aasheessulu pondaadu. aatarvaata raju gaaraina kamsudiki vividha sugandha lepanalu teesukupoye kubja eduraindi. aa gooni padatini krishnudu appatikappude kaalitho tokki paiki saagadeesi gooni savarinchi atyanta sundaraangigaa cheshaadu. aa sundaraangi krushnunivaipu kaamamtho chuuchi intiki vachi pomani korindi. krishnudu anduku sammatinchi vachina pani puurti chesina tarvaata vastaanani munduku vellaadu. (ee ghattam antaa oka pannendu padyaalalo varninchaadu potana. alaa vellina vaaru kamsasamharam chestaaru.)ikkada gamaninchavalasina amsam. kamsudi sonta vastra lanu chakkaga utiki athani intiki cheraveyadaaniki potunna chaakalini aa battalu ivvamani adagadam samanjasama? evari battalanu vaariki ivvavalasina baadhyata atanidi kada adhi ataniki uddesinchina pani kada. ivvanu, alaa adagadam tappu, paiga rajugari battalu adagadam mari dosham ani atanu cheppadam tappa? athani baadhyatani atanu chala chakkagaane nirvahinchaadu. atanidi e maatram doshankaadu. oka vaela ahankarinchi samadhanam cheppina adhi talanariki champavalasinanta tappa? aa rajakuni talanariki champatam ematram samarthinchukoleni tappugaa kanipistundi.tantuvaayakudu tanakai taanu andamaina battalu ichadu. maali alaage vividha parimala kusumalu ichadu. intavaraku bagane undi. alaa ivvadam vaariki unna avakaasam. kaani chaakaliki aa avakaasam ledu. evarivo battalu, atanivi kaavu. kaani saale atanu nechinavi amma kaaniki uddesinchinavi. athani ishtam meraku ichukovachhu. alaage maali vishayam kuudaa sugandhalepanaalu kuudaa ilaage aame ichchameraku ivvavachhu. ikkada rajakudiki aa avakaasam ledu. alaa e dosham cheyani rajakuni, amayakuni, tana vidhyukta dharmaniki kattubadina vaadini tala nariki champadam e konam nunchi chuuchina samarthanee yamaina charyaga kaaka nerapurita charyaga kanipistuu undi. parama bhaktudu anuvanuvunaa vishnupaaramyaanni tanivi tiiraa chuuche potana ilaa enduku varninchaado ardhamkaadu. moolamlo unnappatikii krushnudiki macha techhe deenni vidichi petti undavalasindi. kaani potana gaaru viduvakunda varninchaaru. oka maata cheppali. ikkada krishnudu inka balakude ani sambodhinchaadu potana. puurtigaa edagani vaadu ani cheppadam uddesam kaavachhu. aina inka athi balyamlone atyanta mahimalu chuupina krishna parama tmudiki idhi anyayam ani teliyadaa. rajakaanvayaagranii ani aa rajakuni sambodhinchi tarvaata alaa samharinchadam bhagavatam chadive paatakulaku enduku idhi ilaa jarigindi ane prasnagaa tolustune untundi. avataarapurushulu cheyavalasina panena idhi ane prasna alaage migili undi.pulikonda subbachari944049360